
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU
Dr. A. Starčevića 23, Dubrovnik


U  I M E  R E P U B L I K E    H R V A T S K E
R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Katarini Franković, kao stečajnom sucu, odlučujući o prijedlogu predlagatelja Financijska agencija, Regionalni centar Split, Podružnica Dubrovnik za pokretanjem  stečajnog postupka nad dužnikom OPTIMA NOVA d.o.o. za trgovinu i proizvodnju, Metković, Kralja Zvonimira 4, OIB: 59201470022, izvan ročišta, dana 21. ožujka  2017. godine 

r i j e š i o    j e 

Odbacuje se prijedlog predlagatelja Financijske agencije, Regionalni centar Split, Podružnica Dubrovnik za provedbom stečajnog postupka nad dužnikom OPTIMA NOVA d.o.o. za trgovinu i proizvodnju, Metković, Kralja Zvonimira 4, OIB: 59201470022.

Obrazloženje
			
	Ovaj sud je dana 22. veljače 2017. godine zaprimio prijedlog FINA Regionalni centar Split, Podružnica Dubrovnik za provedbom stečajnog postupka nad dužnikom OPTIMA NOVA d.o.o. za trgovinu i proizvodnju, Metković, Kralja Zvonimira 4, OIB: 59201470022.

Iz upisnika ovog suda i uvida u sudski registar i uvida u mrežnu stranicu e oglasna ploča suda proizlazi da je nad dužnikom rješenjem posl.br. St-2090/2016 od 15. ožujka 2017. godine otvoren  stečajni postupak. Stečajnim upraviteljem imenovana je Ankica Čenić. 

	Dakle, ovaj sud je povodom prvog zaprimljenog zahtjeva otvorio stečajni postupak nad dužnikom, pa je stoga valjalo kasniji prijedlog odbaciti i to temeljem čl. 288. Zakona o parničnom postupku  (Narodne novine broj 53/91, 91/92, 58/93, 112/99, 88/01, 117/03, 88/05, 02/07, 84/08, 123/08, 57/11, 148/11, 25/13, 89/14), te čl. 10. Stečajnog zakona (NN 71/15) riješio kao u izreci rješenja.

Zbog svega navedenog, na temelju spomenutog propisa odlučeno je kao u izreci. 

U Dubrovniku, 21. ožujka 2017. godine

 							Stečajni sudac:
	
							Katarina Franković




UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana primitka ovog rješenja. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči.

